Han var Jevnakers ordfører 1902–1907, senere medlem av Høyres sentralstyre. I årene 1922–1934 var han preses i Selskabet for Norges Vel. Borch kom tidlig med i Bondepartiet, som ble dannet i 1920, og satt i partiets hovedstyre 1925–1927 og 1938–1947. Han var stortingsrepresentant for Oppland 1922–1927 og 1937–1945. Han satt først i Stortingets jernbanekomité, i sin siste periode i Stortingets finans- og tollkomité, i tillegg til å være Stortingets visepresident 1925–1927.